154. löggjafarþing 2023–2024.

Þingskjal 649 — 550. mál.

Fyrirspurn

til dómsmálaráðherra um handtöku og afhendingu íslenskra ríkisborgara.

Frá Diljá Mist Einarsdóttur.

1.	Hversu oft hafa íslenskir ríkisborgarar verið handteknir frá byrjun árs 2016 og afhentir öðru ríki á grundvelli handtökuskipunar vegna fyrirhugaðra réttarhalda? Í hversu mörg
um þessara tilfella lá dagsetning réttarhalda ekki fyrir? Svar óskast sundurliðað eftir ríkjum, þeim afbrotum sem viðkomandi aðilar voru grunaðir um og eftir því hvort dag
setning réttarhalda lá fyrir eða ekki.

2.	Hefur ríkissaksóknari frestað afhendingu íslenskra ríkisborgara? Svar óskast sundurliðað eftir ástæðum og eftir ríkjum og afbrotum sem lágu til grundvallar.

3.	Hefur afhending íslenskra ríkisborgara verið tímabundin samkvæmt umsömdum skilyrð
um? Svar óskast sundurliðað eftir skilyrðum og eftir ríkjum og afbrotum sem lágu til grundvallar.

Skriflegt svar óskast.